62020TO0771_INF
Определение на Общия съд (девети състав) от 10 ноември 2021 г. —KS и KD/Съвет и др.
(Дело T‑771/20)
„Иск за обезщетение — Обща външна политика и политика на сигурност — Мисия Eulex Kosovo — Явна липса на компетентност“
Обща външна политика и политика на сигурност — Компетентност на съда на Съюза — Иск за обезщетение — Иск за обезщетение за вредите, претърпени поради действия и бездействия на Съвета, Комисията и Европейската служба за външна дейност (ЕСВД) — Политически или стратегически въпроси, свързани с определянето на дейностите, приоритетите и ресурсите на мисия на Съюза — Изключване
(член 24, параграф 1, втора алинея ДЕС и член 40 ДЕС; членове 263 ДФЕС, 265 ДФЕС, 268 ДФЕС и 275 ДФЕС; Съвместно действие 2008/124 на Съвета)
(вж. т. 28—33 и 39—42)
Предмет
Искане на основание член 268 ДФЕС да бъдат поправени вредите, които ищците твърдят, че са понесли вследствие на различни действия и бездействия на Съвета, Комисията и ЕСВД в рамките на прилагането на Съвместно действие 2008/124/ОВППС на Съвета от 4 февруари 2008 година относно мисията на Европейския съюз в областта на върховенството на закона в Косово, EULEX KOSOVO (OВ L 42, 2008 г., стр. 92), и по-конкретно във връзка с провежданите по време на тази мисия разследвания относно изчезването и убийството на членове на семейството на ищците през 1999 г. в Прищина (Косово)
Диспозитив
1)
Отхвърля иска, тъй като разглеждането му явно не е от компетентността на Общия съд.
2)
KS и KD понасят направените от тях съдебни разноски, както и тези, направени от Съвета на Европейския съюз и Европейската комисия.
3)
Европейската служба за външна дейност (ЕСВД) понася направените от нея съдебни разноски.